Det er luftbroen mellem Aalborg og København, der med en stigning i passagertallet på  9,4 procent opvejer tilbagegang i  udenrigs- og chartertrafikken på henholdsvis 55,9 procent og 28 procent sammenlignet med marts i fjor. I alt havde Aalborg Lufthavn 73.150 afrejsende og ankomne passagerer i marts - en tilbagegangen på 147. - Det er vigtigt, at vi har haft en stigning på indenrigstrafikken, og at både SAS, Cimber Sterling og Norwegian har haft fremgang, siger lufthavnsdirektør Søren Svendsen. Han er tilfreds med, at lufthavnen har klaret bedre end de andre provinslufthavne, og han ser optimistisk på fremtiden. - Vi har en anden udvikling end de andre lufthavne. En af årsagerne er, at tre flyselskaber kappes om at give kunderne gode tilbud i form af lave priser, og det tiltrækker mange private rejsende på Aalborg-København ruten, ikke kun forretningsrejsende. Derfor har Aalborg-København ruten flere passagerer end de øvrige fem danske indenrigsruter tilsammen, siger Søren Svendsen.

Referat:
Luftfarten mærker også krisen, men Aalborg Lufthavn holder skansen. I marts var der en minimal tilbagegang i passagertallet på 0,35 procent, mens tabstallene i andre danske lufthavne har været 30 gange så store.